БРОЈ: ЈНМВ 1/2017-6

ДАТУМ: 23.03.2017. год

**ДОДАТНЕ ИНФОРМАЦИЈЕ/ПОЈАШЊЕЊА БР.1**

**KОНКУРСНЕ ДОКУМЕНТАЦИЈЕ ЗА ЈАВНУ НАБАВКУ ДОБАРА –**

**ЕЛЕКТРИЧНА ЕНЕРГИЈА СА ПОТПУНИМ СНАБДЕВАЊЕМ**

**ЈНМВ 1/2017**

Комисија за јавну набавку је дана 21.03.2017. године путем електронске поште од заинтересованог лица добила захтев за додатно појашњење конкурсне документације за јавну набавку добара – електрична енергија са потпуним снабдевањем. У оквиру поднетог захтева заинтересовано лице је поставило следећа питања:

„Молимо Вас за појашњење везано за критеријум за доделу уговора који сте навели у конкурсној документацији на страни 19.

Да ли ће се приликом рангирања понуда узети у обзир укупно понуђена цена према процењеним количинама активне електричне енергије?“

**ОДГОВОР**:

Не, приликом рангирања понуда неће се узети у обзир укупна понуђена цена према процењеним количинама активне електричне енергије. Количине које су наведене у делу III конкурсне документације представљају оквирну планирану потрошњу за 2017. годину која је сачињена је на бази потрошње из периода јануар 2016. - децембар 2016. године на мерним местима у објектима Наручиоца. Количине наведене у овом делу не примењују се у фази стручне оцене и рангирања понуда.

Критеријум за доделу уговора за јавну набавку добара – електрична енергија са потпуним снабдевањем је НАЈНИЖА ПОНУЂЕНА ЦЕНА. Цена која ће се примењивати за потребе стручне оцене и рангирање понуда је цена која представља збир јединичних цена без ПДВ, дакле цена која се добија сабирањем понуђених јединичних цена без ПДВ (цена за 1 kWh без ПДВ) и то следећих ставки:

- цена за 1 kWh за ниски напон широка потрошња једнотарифно мерење +

- цена за 1 kWh за ниски напон широка потрошња двотарифно мерење ВИША ТАРИФА +

- цена за 1 kWh за ниски напон широка потрошња двотарифно мерење НИЖА ТАРИФА.

Тако добијена укупна цена се примењује само у фази стручне оцене понуда и за рангирање понуда, а укупна цена која ће бити плаћена биће утврђена током реализације уговора, а у складу са оствареном потрошњом.

Додатна појашњења се објављују на Порталу јавних набавки и на интернет страници Наручиоца.

**КОМИСИЈА ЗА ЈАВНУ НАБАВКУ**